Tartalomjegyzék

[I. INTÉZMÉNYÜNKRŐL 3](#_Toc495606501)

[ISKOLAI ÉLET 4](#_Toc495606502)

[II. ELÉRHETŐSÉGÜNK 6](#_Toc495606503)

[III. INTÉZMÉNYÜNK NYÍLT NAPJAI 7](#_Toc495606504)

[IV. FELVÉTELI KÖVETELMÉNYEK 8](#_Toc495606505)

[JELENTKEZÉSI LAPOK KITÖLTÉSE 9](#_Toc495606506)

[V. GIMNÁZIUMI KÉPZÉSEINK 10](#_Toc495606507)

[4 ÉVFOLYAMOS GIMNÁZIUM – ÁLTALÁNOS TANTERV 11](#_Toc495606508)

[4 ÉVFOLYAMOS GIMNÁZIUM - BELÜGYI RENDÉSZET FAKULTÁCIÓVAL 11](#_Toc495606509)

[4 ÉVFOLYAMOS GIMNÁZIUM - HUMÁN FAKULTÁCIÓVAL 12](#_Toc495606510)

[4 ÉVFOLYAMOS GIMNÁZIUM - SPORT FAKULTÁCIÓVAL 12](#_Toc495606511)

[4 ÉVFOLYAMOS GIMNÁZIUM - MOZGÓKÉPKULTÚRA ÉS MÉDIAISMERET FAKULTÁCIÓVAL 13](#_Toc495606512)

[VI. ESTI TAGOZATOS KÉPZÉSEINK 14](#_Toc495606513)

[4 ÉVFOLYAMOS ESTI RENDSZERŰ ÁLTALÁNOS GIMNÁZIUM 14](#_Toc495606514)

[ÁLTALÁNOS ISKOLAI KÉPZÉS ESTI TAGOZATON 14](#_Toc495606515)

[VII. SZAKKÖZÉPISKOLAI KÉPZÉSEINK 15](#_Toc495606516)

[VÁLASSZ MINKET! 16](#_Toc495606517)

[TELEPHELYEINK 17](#_Toc495606518)

**ABIGÉL ÁLTALÁNOS ISKOLA,**

**ALAPFOKÚ MŰVÉSZETI ISKOLA,**

**SZAKKÖZÉPISKOLA, SZAKGIMNÁZIUM,**

**GIMNÁZIUM és KOLLÉGIUM**

**SZENDRŐ**

**OM: 102 703**

**FELVÉTELI TÁJÉKOZTATÓ**



**2018-2019**

A BIZTOS TOVÁBBTANULÁS!

www.abigelsuli.hu

# INTÉZMÉNYÜNKRŐL

***„A teljességhez hozzátartozik a gyerek is. Akit szerethetek, akiről gondoskodhatok, akinek továbbadhatom azt a rengeteg jót, rosszat, amit megéltem!”***

Kovács Kati

Intézményünk a 2012/2013-as tanévtől kezdve az Északi-középhegység erdőkkel borított dombvidékén, a Csereháton is indít képzéseket: Szendrőn, ahová a szakmát szerezni kívánó tanulókat várjuk három évfolyamos szakképzés keretében, illetve a 2017/2018-as tanévtől lehetőségünk nyílt gimnáziumi képzést biztosítani a környék hátrányos helyzetű fiataljai számára. Iskolánk nagy hangsúlyt helyez a kreatív gondolkodású személyiségek kialakítására.

Célunk, hogy olyan szakmát adjunk a tanulók kezébe, amellyel sikerrel indulhatnak a munkaerőpiacon. Ehhez elengedhetetlen a hozzánk érkező gyerekek motiválása, a bemeneti hátrányok, esetleges lemaradások kiküszöbölése, aminek alapja a jó kapcsolat kialakítása a fiatalokkal és hozzátartozóikkal.

Iskolánk 2015 szeptemberében új épületbe költözött, mely kényelmes környezetet biztosít a tanulásra, iskolai rendezvények megtartására. Az iskolai közösség életét színes sport, kulturális és szabadidős programok teszik változatossá.

## ISKOLAI ÉLET

Igyekszünk színessé tenni a nálunk tanuló fiatalok életét különféle programokkal:

- iskolai rendezvényekkel

- tanulmányi kirándulásokkal

- sportvetélkedőkkel

- az évente megrendezésre kerülő Abigél nappal

- tájékoztató előadásokkal

1. kép: Pingpong a szünetben

2. kép: Abigél napi vetélkedő



3. kép: Kirándulás Budapesten



4. kép: Farsang saját készítésű jelmezekben

# ELÉRHETŐSÉGÜNK

**Kérdéseikkel személyesen fordulhatnak hozzánk** a Tanulmányi Osztályon (3752 Szendrő, Fő út 34.) **írásban** azabigeltci@gmail.com e-mail címen, vagy érdeklődhetnek a

**Telefon:** 06 48/800-881-es

**-telefonszámon.**

**Keressenek minket a Facebookon is a Szendrő Abigél oldalán!**



**Bővebb információkért keresse fel az Abigél Középiskola weboldalát a www.abigelsuli.hu/szendro/ címen.**



# INTÉZMÉNYÜNK NYÍLT NAPJAI

Szeretettel várjuk az érdeklődő diákokat és szüleiket programokban gazdag nyílt tanítási napjainkra. Az oktatásról nyújtott teljes körű tájékoztatást követően a tanulóknak bemutatóóra keretében lehetősége nyílik megtekinteni a női szabó, a kőműves és hidegburkoló tanműhelyeket, illetve a hegesztő és bányaművelő szakos tanulók elméleti foglalkozásait.

**Gyere el, és ismerkedj meg iskolánkkal, nyílt napjainkon, az alábbi időpontokban:**

***Október 11. (szerda) 10:00 óra***

***November 7. (kedd) 10:00 óra***

***December 7. (csütörtök) 10:00 óra***

***2018. január 11. (csütörtök) 10:00 óra***

***Mindig szeretettel várjuk az érdeklődőket!***

# FELVÉTELI KÖVETELMÉNYEK

**Központi felvételi írásbeli vizsgát nem kérünk, a felvételi pontszámokat az általános iskolai bizonyítvány figyelembe vételével számítjuk.**

**A hozott pontok számítása az alábbiak szerint történik:**

**-** a 7. évfolyam év végi és a 8. évfolyam félévi tanulmányi eredménye

- magyar nyelv max.10 pont

- magyar irodalom max.10 pont

- matematika max.10 pont

- idegen nyelv max.10 pont

- történelem tantárgyakból max.10 pont.

Az ez alapján elérhető maximális pontszám: **50 pont**

**Szakmai képzésekre való felvétel feltétele: az egészségügyi alkalmasság.**

Jelentkezni az általános iskolában található egységes jelentkezési lapon lehet, melynek beérkezési határideje: **2018. február 19.**

A felvételi tájékoztatóban meghirdetett **képzéseink ingyenesek**,

**tandíjat NEM kell fizetni**.

## JELENTKEZÉSI LAPOK KITÖLTÉSE

Az Abigél Többcélú Intézmény **OM azonosítója**: 102703

A jelentkezési lapon fel kell tüntetni a választott képzés belső kódját, ami a felvételi tájékoztatóban megtalálható.

Felhívjuk a figyelmüket, hogy a jelentkezési lapon a megfelelő sorrendben az összes tagozatot jelöljék meg a gimnáziumi kínálatunkból, mert gyermeküket – ha megfelel a felvételi követelményeknek – ennek elmulasztása miatt nem tudjuk más tagozatra irányítani.

**A jelentkezési lap kitöltésével kapcsolatban segítséget nyújtunk:** 06 48/800-881-es telefonszámon.

**JELÖLD AZ ABIGÉLT ELSŐ HELYEN!**

# GIMNÁZIUMI KÉPZÉSEINK

A gimnáziumi képzés tanulmányi ideje **4 év.**

Alkalmazott tanterv:

* gimnáziumi kerettanterv (általános gimnázium)
* gimnáziumi kerettantervre épülő helyi tanterv választott specializációval (fakultációs gimnázium)

Választható idegen nyelv: angol vagy német

* A választott szakon a speciális tantárgyak tanulása a képzés teljes időtartama alatt kötelező, és csak a választható órakeret egy részének felhasználásával teljesíthetőek az emelt szintű követelmények.
* Egyes tantárgyak oktatásánál lehetőség van differenciálásra. Igyekszünk mindenkit arról a szintről fejleszteni, ahol tart.
* A tanulók művészeti és felzárkóztató foglalkozáson is részt vehetnek.
* Az oktatás második felében a tanulók emelt óraszámban készülnek valamennyi érettségi vizsgatárgyra.

## 4 ÉVFOLYAMOS GIMNÁZIUM – ÁLTALÁNOS TANTERV

**Tanulmányi terület belső kódja: 0012**

Az általános gimnáziumi képzésben részt vevő tanulók a négy év során az általános műveltség megszerzésével, illetve az utolsó két évfolyamon az általuk választott tárgyak emelt szinten való tanulásával megszerezhetik az érettségi bizonyítványukat, amellyel lehetőségük nyílik a továbbtanulásra, a felsőoktatásba való bekerülésre. A képzés célja, hogy a hátrányos helyzetű tanulók előtt is nyitott legyen a felsőoktatás világa, a továbblépés lehetősége.

## 4 ÉVFOLYAMOS GIMNÁZIUM - BELÜGYI RENDÉSZET FAKULTÁCIÓVAL

**Tanulmányi terület belső kódja: 0013**

A képzés keretein belül a tanulók megismerkedhetnek a rendvédelmi, a katasztrófa – tűz és polgári teendők fogalmával. A városban tűzoltó állomás működik, továbbá rendőrőrs is található-igény esetén szívesen tartanak tájékoztatást. A fakultáció keretén belül a nálunk tanuló fiataloknak térítésmentes KRESZ elméleti képzést biztosítunk.

A képzés része az önvédelmi ismeretek elsajátítása – amelynek jelentős szerepe van az önfegyelem fejlesztésében, a jellem formálásában.

A képzés érettségi vizsgával zárul, a kötelező tárgyak mellett választható tárgyként közép- és emelt szinten is lehet vizsgázni **belügyi rendészeti ismeretek**ből.

## 4 ÉVFOLYAMOS GIMNÁZIUM - HUMÁN FAKULTÁCIÓVAL

**Tanulmányi terület belső kódja: 0014**

A fakultáció lényege, hogy az általános tantervű gimnáziumi képzés keretén belül lehetőség nyílik a humán tantárgyak (történelem, magyar nyelv és irodalom) magasabb óraszámban való tanulására.

## 4 ÉVFOLYAMOS GIMNÁZIUM - SPORT FAKULTÁCIÓVAL

**Tanulmányi terület belső kódja: 0015**

A diákok a 4 évfolyamos gimnáziumnak megfelelő általános óraszám mellett emelt óraszámban vesznek részt testnevelés órákon, illetve igény szerint sportfoglalkozásokon. Nagy múltja van a környéken a futballnak, számos tanulónk erősíti a helyi csapatot.

## 4 ÉVFOLYAMOS GIMNÁZIUM - MOZGÓKÉPKULTÚRA ÉS MÉDIAISMERET FAKULTÁCIÓVAL

**Tanulmányi terület belső kódja: 0016**

A diákok a 4 évfolyamos gimnáziumnak megfelelő általános óraszám mellett emelt óraszámban tanulnak mozgóképkultúra és médiaismeret tantárgyat. A mozgóképkultúra és médiaismeret elsősorban a médiaszövegek szövegértési képességének fejlesztésére, a média befolyásoló szerepének felismerésére irányul. Várjuk a kreatív fiatalokat!

# ESTI TAGOZATOS KÉPZÉSEINK

## 4 ÉVFOLYAMOS ESTI RENDSZERŰ ÁLTALÁNOS GIMNÁZIUM

**Tanulmányi terület belső kódja: 0017**

A felnőttek részére esti rendszerű oktatás keretében biztosítunk lehetőséget az érettségi bizonyítvány megszerzésére.

## ÁLTALÁNOS ISKOLAI KÉPZÉS ESTI TAGOZATON

**Tanulmányi terület belső kódja: 0018**

Azokat a 16 év feletti érdeklődőket várjuk, akik nem rendelkeznek általános iskolai végzettséggel. Rugalmas és lelkiismeretes hozzáállással kínálunk lehetőséget az ismeretek bővítésére, az általános iskolai bizonyítvány megszerzésére.

# **SZAKKÖZÉPISKOLAI KÉPZÉSEINK**

A szakközépiskola első három évfolyamán a szakképesítés megszerzéséhez szükséges közismereti képzés, valamint szakmai elméleti és gyakorlati oktatás folyik; további két évfolyamon pedig érettségi vizsgára való felkészítő képzés. Utóbbi megteremti a középfokra alapozott szakképzés, a felsőfokú továbbtanulás, a munkaerőpiacon történő előnyösebb elhelyezkedés lehetőségét is. Hiszünk abban, hogy szükség van a jó szakemberekre, akik értéket teremtenek – ehhez kínálunk lehetőséget képzéseinkkel.

**A szakközépiskola céljai**

* az adott szakterület ellátásához szükséges általános és szakmai felkészültség biztosítása,
* a szakmai és vizsgakövetelmények elsajátíttatása,
* a tanulók problémamegoldó képességének, kommunikációs készségének, kreativitásának fejlesztése.

Jelentkezni az általános iskolában található egységes jelentkezési lapon lehet, melynek beérkezési határideje: **2018. február 19.**

|  |  |  |
| --- | --- | --- |
| **Tanulmányi terület belső kódja** | **Szakmacsoport** | **Szakképesítés** |
| **0030** | **Gépészet** | **Hegesztő** |
| **0031** | **Gépészet/Bányászat** | **Bányaművelő** |
| **0032** | **Könnyűipar** | **Női szabó** |
| **0033** | **Építészet** | **Kőműves és hidegburkoló** |

# VÁLASSZ MINKET!

* sokszínű iskolai élet, pezsgő programok
* jó osztályközösségek, képzett tanárok
* családias, jó hangulatú légkör
* nyári táborok
* kedvezményes jogosítványszerzési lehetőség
* iskolai közösségi szolgálat teljes körű megszervezése

**Abigél Általános Iskola,**

**Alapfokú Művészeti Iskola,**

**Szakközépiskola, Szakgimnázium,**

**Gimnázium és Kollégium**

www.abigelsuli.hu

**Címünk:**

**3752 Szendrő, Fő út 34.**

**Telefon:** 06 48/800-881, **Telefon:** 06 30/606-4350

abigeltci@gmail.com

# TELEPHELYEINK

**Várunk székhelyünkön Szabolcs-Szatmár-Bereg megyében és Intézményünk többi telephelyén is Hajdú-Bihar, illetve Borsod-Abaúj Zemplén megyékben!**

**4405 Nyíregyháza, Tünde utca 10/A**

**Telefon /Fax:** 06 42/ 594-656**, Telefon:** 06 20/ 316-4344

abigel.iskola@gmail.com

**4029 Debrecen, Víztorony utca 9-11.**

**Telefon/Fax:** 06 52/ 411-267**, Telefon:** 06 20/ 567-4091,

abigeltodebrecen@gmail.com

**3800 Szikszó, Szent Anna utca 33.**

**Telefon:** 06 20/516-8063

abigelszikszo@gmail.com

**3600 Ózd, Bolyki főút 13.**

**Telefon:** 06 20/276-0620

abigelozd@gmail.com

OM szám: 102703

Adószám: 18805312-1-15